recursal/SuperWikiNEXT-32B huggingface dataset:
**אפולוניה**
(למפת אלבניה מוגדלת)טירנהטירנה
בראטבראט
שקודרהשקודרה
דורסדורס
**הים היוני**
**הים האדריאטי**
**יוון**
**מקדוניה  
הצפונית**
**קוסובו**
**מונטנגרו**אפולוניה**אפולוניה**(למפת אלבניה רגילה)טירנהטירנה
בראטבראט
שקודרהשקודרה
דורסדורס
**הים היוני**
**הים האדריאטי**
**יוון**
**מקדוניה  
הצפונית**
**קוסובו**
**מונטנגרו**אפולוניה**אפולוניה**
חזית הבניין האדמיניסטרטיבי
**אפולוניה** (באלבנית: **Apollonia**; ביוונית: **Απολλωνία**) הייתה עיר וקולוניה יוונית שהוקמה במאה השישית לפני הספירה, ושרידיה מצויים באלבניה של ימינו, כ-12 ק"מ מערבית לעיר פייר.

היסטוריה
--------

העיר הוקמה בשנת 588 לפנה"ס בידי מתיישבים מקרקירה ומקורינתוס ונקראה על שם אפולו, אל השמש. הגאוגרף היווני סטראבון תיאר אותה בספרו גאוגרפיקה כעיר מנוהלת היטב, ואילו אריסטו ציין כי היא מהווה דוגמה בולטת לאוליגרכיה, כאשר מיעוט של מתיישבים יוונים שולט בצמיתים שרובם איליריים.

העיר שגשגה כמרכז לסחר בעבדים, והנמל שלה היה לאחד החשובים בחופי איליריה. הוא שימש לעיתים כתחליף לנמל דירכיום כמוצא המערבי לוויה אגנטיה שהובילה לסלוניקי ולביזנטיון. העיר טבעה מטבעות משל עצמה, וכמה מהם, שנמצאו באזור הדנובה, מעידים על היקפי הסחר הנרחבים שלה.

בראשית המאה השלישית לפנה"ס שלט בעיר פירוס מלך אפירוס. ב-229 לפנה"ס הייתה לשטח חסות של הרפובליקה הרומית, וב-148 לפנה"ס הייתה לחלק מהפרובינקיה הרומית מקדוניה. העיר תמכה ביוליוס קיסר בתקופת המאבקים בינו לבין גנאיוס פומפיוס מגנוס, אך נפלה בידיו של מרקוס יוניוס ברוטוס, מתומכי פומפיוס, ב-48 לפנה"ס. בהמשך, שהה בעיר אוגוסטוס, לשם לימודים אצל הפילוסוף של אתנודורוס קנאניטס, והוא עזב חזרה לרומא לאחר רציחתו של יוליוס קיסר.

גם תחת השלטון הרומי שגשגה העיר, אך מעמדה החל להידרדר החל מהמאה השלישית, לאחר שרעידת אדמה גרמה לשינוי תוואי נהר הוולוסה, וכתוצאה מכך התמלא הנמל בסחף, והאזור הסובב את העיר הפך לביצה מוכת מלריה. מספר התושבים בעיר ירד בהדרגה, והיא איבדה מחשיבותה. במקביל, עלתה וצמחה העיר ולורה, מדרום לה. במאה ה-13 הוקם בסמוך לעיר מנזר ארדניצה הנוצרי-אורתודוקסי, הפעיל גם כיום.

אפולוניה כיום
-------------

החפירות הארכאולוגיות הראשונות במקום נערכו בידי ארכאולוגים אוסטרים בין השנים 1918-1916. חפירות נוספות נערכו בין השנים 1938-1924 בידי ארכאולוגים צרפתים. לאחר מלחמת העולם השנייה המשיכו צוותים אלבנים בחפירות, אף שגם כיום חלקים ניכרים מהעיר טרם נחשפו. מרבית הממצאים הועברו למוזיאון בטירנה ולמוזיאון הפועל במתחם מנזר ארדניצה, אך רבים מהם נבזזו במהלך האנרכיה ששררה באלבניה לאחר נפילת השלטון הקומוניסטי בראשית שנות ה-90. גם האתר עצמו סבל לא פעם משודדי עתיקות.

המבנים הבולטים ביותר שנחשפו בעיר הם חזית בניין המרכז האדמיניסטרטיבי מהמאה השנייה, המשוחזר בחלקו, האמפיתיאטרון, חלק מחומות העיר ובית הקברות.

קישורים חיצוניים
----------------

ויקישיתוף מדיה וקבצים בנושא **אפולוניה** בוויקישיתוף
* האמפיתיאטרוןהאמפיתיאטרון
* מראה כללימראה כללי
* מטבעות מהמאה השלישית לפנה"ס שנמצאו באפולוניהמטבעות מהמאה השלישית לפנה"ס שנמצאו באפולוניה
* מתחם המנזר בסמוך לאפולוניהמתחם המנזר בסמוך לאפולוניה
* שרידי רחוב רומישרידי רחוב רומי
* 

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551317205171
* LCCN: sh90002019

 |
**אגיתיניות** (שם מדעי: Aegithinidae) היא משפחת עופות מסדרת ציפורי שיר החיים בתת-היבשת ההודית ובדרום-מזרח אסיה. במשפחה סוג אחד - איורה (*Aegithina*) ובו ארבעה מינים. ציפורים אלה הם קרובות משפחה של משפחת ציפורי עלים ושל התכלתיים.

מאפיינים
--------

אלו ציפורים קטנות עד בינוניות (יחסית לציפורי השיר). אורכם 11–15 ס"מ והם בעלי מקור אפור-ירקרק וצבע נוצותיהם ירוק בהיר. הם בעלי רגליים דקות המותאמות לתפיסת ענפים והם מזכירים במראם בולבוליים אך ירקרקים יותר. הזכרים בעלי צבעים מעט יותר בולטים מהנקבות.

ציפורים אלה חיים באזור הטרופי של דרום-מזרח אסיה בין הצמחים והענפים. הם אוכלים חרקים ועכבישים אותם הם חוטפים בזריזות מהזלזלים.

הם מונוגמיים והזכרים עוזרים לנקבות לבנות את הקן ולטפל בביצים.

מיון
----

* איורה (*Aegithina*)
	+ איורה מצויה (*Aegithina tiphia*)
	+ איורת מרשל (*Aegithina nigrolutea*)
	+ איורה ירוקה (*Aegithina viridissima*)
	+ איורה גדולה (*Aegithina lafresnayei*)

קישורים חיצוניים
----------------

ויקישיתוף מדיה וקבצים בנושא **אגיתיניות** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ITIS
* GBIF
 |
ויקטור מדאראש: קורוץ ולבאנץ, בבעלות מוזיאון החרסינה של הרנד
**לבאנץ** או ברבים: **לבנצים** (בהונגרית: **labancok**) היה הכינוי בהונגריה במאה ה-17 ובמאה ה-18, לצבאות גרמניים בעיקר, שהיו נאמנים לבית הבסבורג ושהו בשטח הונגריה וכן כינוי למצדדים ההונגרים בשושלת הבסבורג שלחמו שניהם בעיקר בכוחות של הרוזן אימרה טקלי (משנת 1690 נסיך טרנסילבניה) שהוביל את התקוממות נגד ההבסבורגים וכן ולאחר מכן לכוחות במלחמת פרנץ ראקוצי. אלה שעמדו נגדם מהצד ההונגרי נקראו קורוץ או קורוצים.

מקור השם
--------

ישנם מספר רעיונות לגבי מקור השם לבאנץ:

* ייתכן ומקורו במילה ההונגרית לובונץ, שהתייחסה לפאה גדולה אופנתית בחצר הקיסר בווינה. גם המילה לופונץ עשויה להסביר, מכיוון שמשמעותה היא מרושל או מרופט.
* על פי גרסה פופולרית אחרת, המילה היא חיבורן של שתי המלים "לאוף הנס" {Lauf Hans) הגרמנית (שפירושו "רוץ הנס"). עם זאת, על פי המילון הפרשני ההונגרי למילים מדעיות ושל שפת דיבור, זה לא נכון.
* המילה עשויה להיות גם ממקור צרפתי מ-"Le Blanc" (מבוטא בצרפתית לבלאן), שפירושה "לבן". זאת בשל העובדה כי הרוב המכריע של הצבא האוסטרי של אותה התקופה (במיוחד חיל הרגלים) לבש מדים לבנים. בחצרו של ראקוצי היו הרבה קציני הכשרה והדרכה צרפתים. ההונגרים לקחו מהם את המונח, כנראה, מכיוון שהצרפתים כינו לעיתים קרובות את האוסטרים "לְבּלַאן" (או כפי שמבוטא פונטית בהונגרית:לבלאנץ), כלומר לבנים.

שינויים במשמעות המילה לבאנץ
---------------------------

בניגוד לקורוצים, המילה לבאנץ לא הפכה לשם עצמאי במהלך מאבקי העצמאות המוקדמים של התקופה נגד בית הבסבורג. המורדים הקורוצים התכוונו במילה בעיקר לצבא הזר של ההבסבורגים, ורק מאוחר יותר הוחלה המילה גם על חסידי בית החצר הווינאי ההונגרים, עם שינוי המשמעות המתבקש.

למילה לבאנץ יש משמעות שלילית בהונגרית מאז המאה ה-19, מאז ייסוד ההיסטוריוגרפיה הלאומית ההונגרית, והמילה שומרת למעשה על משמעות זו עד היום. המילה לבאנץ הפכה בהונגרית לשם נרדף לפחדנות, לערמומיות ולאי-פטריוטיות עבור נציגי ההיסטוריוגרפיה המקובלת הפרוטסטנטית ההונגרית (בית הבסבורג הייתה קתולית ונלחמה ללא הרף בפרוטסטנטים). בחיים הציבוריים ההונגריים של המאה ה-21, עדיין ניתן למצוא את ההקבלה קורוץ-לבאנץ, וקמים כל העת ארגונים על בסיס עולם הרגשות קורוץ ולבאנץ כסוג של רנסאנס לאומי. 

גאורג פיליפ רוגנדס: לבנצים אחרי הקרב

ראו גם
------

* היסטוריה של הונגריה

לקריאה נוספת
------------

* "Kurucok vagy labancok?". mandíner.blog. (בהונגרית)
* (Slowakei in der frühen Neuzeit (1526–1711 (בגרמנית)

הערות שוליים
------------

1. ↑  Kuruc és labanc, irodalmiradio.hu
2. ↑  Tudományos és Köznyelvi Szavak Magyar Értelmező Szótára, meszotar.hu
**ארמון פלש** (ברומנית: **Castelul Peleş** (מידע • עזרה)), שנמצא בסינאיה, רומניה, שימש למגורי הקיץ של משפחת המלוכה הרומנית ונחשב לאחד הארמונות היפים ביותר ברומניה.

היסטוריה
--------

ב-1866 נבחר קרול הראשון להיות דומניטור רומניה ובאוגוסט אותה שנה ביקר במנזר סינאיה והתרשם מאוד מיופי המקום והחליט לבנות לעצמו ארמון במקום זה. באותה תקופה היה במקום כפר הררי קטן בשם פודול נאגולוי (Podul Neagului - משמעות השם זה "הגשר של נאגו"). בשנת 1872 קנה קרול קרקע בגודל 1000 פוגונים (פוגון היא מידה לקרקע חקלאית השווה ל-5011,79 מטרים רבועים).

הארמון נבנה לפי הזמנתו של קרול הראשון ועל פי תוכניותיהם של האדריכלים יוהנס שולץ (Johannes Schultz) וקארל לימאן (Karel Liman). הבנייה התנהלה בין השנים 1873–1914 והסתיימה עם מות המלך.

בארמון התארחו אישים נכבדים רבים, סופרים, מוזיקאים, מלכים ומלכות והחשוב ביניהם היה פרנץ יוזף הראשון, קיסר אוסטריה, ששהה בו בשנת 1896. בארמון יש 160 חדרים. המגדל המרכזי מגיע לגובה של 66 מטר. ליד המבנה המרכזי נבנו שני מבנים נוספים, ה"פלישור" Pelişorul וה"פוישור" Foişorul. לארמון יש תחנת כוח מקומית והודות לה היה הארמון האירופאי הראשון שחובר לחשמל.

גלריה
-----

* ארמון פלשארמון פלש
* ארמון פלש ברומניה שבו המלכה והמלך נהגו לנפוש ונחשב לאחד הארמונות היפים שברומניהארמון פלש ברומניה שבו המלכה והמלך נהגו לנפוש ונחשב לאחד הארמונות היפים שברומניה

קישורים חיצוניים
----------------

ויקישיתוף מדיה וקבצים בנושא **ארמון פלש** בוויקישיתוף
* 

* אתר האינטרנט הרשמי של ארמון פלש

|  |  |
| --- | --- |
| בקרת זהויות עריכת הנתון בוויקינתונים | 
* NKC: ko2016914919
* VIAF: 28146522444932392844
* WorldCat (עם VIAF): 28146522444932392844

 |
**מיכאיל סקוטי** (ברוסית: **Михаил Скотти** ‏: 29 באוקטובר 1814 - 11 במרץ 1861) היה צייר היסטוריה ודת רוסי ממוצא איטלקי.

ביוגרפיה
--------

אביו היה הצייר הדקורטיבי, איוואן סקוטי (במקור, ג'ובאני בטיסטה סקוטי), שנולד כנראה בצפון איטליה והובא לרוסיה בגיל עשר על ידי אביו, קרלו, גם הוא צייר, שהוזמן לשם על ידי ג'קומו קברנג'י.

את השכלתו היסודית קיבל בבית הספר הקתולי של סנט קתרין. לאחר מות אביו, הוא אומץ וגודל על ידי האמן, אלכסיי יגורוב, שהיה בעצמו יתום. הוא גם לקח שיעורים באקדמיה האימפריאלית לאמנויות, וזכה במדליית כסף על ציור מהחיים. הוא סיים עם מדליית זהב ב-1835.  במשך זמן מה הוא עבד באחוזת שפלב ליד ארדטוב, ונתן שיעורי רישום וציור אייקונים.

זמן קצר לאחר מכן, הוא נסע לאיטליה, דרך גרמניה עם הרוזן פאבל קוטאיסוב, יו"ר החברה האימפריאלית לעידוד האמנויות, ונשאר שם עד 1844. באותה שנה הוא צייר אייקונים לקפלה הרוסית האורתודוקסית בשגרירות באיסטנבול. בשנת 1845, הוא יצר סדרה נוספת של אייקונים עבור קתדרלת המושיע בנובגורוד, שעליה הוענק לו התואר "אקדמאי".

לאחר 1849, הוא נסע למוסקבה כדי להחליף את פיודור זאביאלוב כמורה ומפקח בבית הספר לציור, פיסול ואדריכלות במוסקבה. תלמידיו שם כללו את קונסטנטין מקובסקי, ניקולאי נברב, וסילי פרוב וסרגיי גריבקוב. הוא גם המשיך לצייר יצירות דתיות רבות; במיוחד בכנסיית הבשורה בסנט פטרסבורג.

ב-1857 החל לנסוע שוב, וביקר באיטליה, ספרד וצרפת.

הוא מת בפריז לאחר מחלה קצרה ופתאומית ונקבר בבית הקברות במונמארטר.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **מיכאיל סקוטי** בוויקישיתוף

הערות שוליים
------------

1. 1 2  Kenneth, Michele Scotti, www.rusartnet.com (ב־British English)
2. ↑  Русские художники. Скотти Михаил Иванович. www.artsait.ru

|  |  |
| --- | --- |
| בקרת זהויות עריכת הנתון בוויקינתונים | 
* GND: 1177720884
* VIAF: 881151778201918130006
* WorldCat: viaf-881151778201918130006

 |
פירוש נוסף ערך זה עוסק בכדורגלן. אם התכוונתם לשחקן הקולנוע, ראו טום הידלסטון.
**תומאס אנדרו "טום" הדלסטון** (באנגלית: **Thomas Andrew "Tom" Huddlestone**; נולד ב-28 בדצמבר 1986 בנוטינגהאם, נוטינגהאמשייר) הוא כדורגלן אנגלי, המשחק בעמדת הקשר האחורי בקבוצת האל סיטי מהפוטבול ליג צ'מפיונשיפ.

קריירת מועדונים
---------------

הדלסטון החל את הקריירה המקצוענית שלו בדרבי קאונטי, וערך את הופעת הבכורה שלו במועדון במחזור הפתיחה של עונת 2003–2004, בתבוסה הביתית 0–3 לסטוק סיטי. למרות התבוסה, הדלסטון נבחר כשחקן המצטיין במשחק.

הוא חתם בטוטנהאם בינואר 2005, תמורת סכום של 2.5 מיליון פאונד, אבל בכל זאת נשאר בדרבי עד לסיום אותה העונה.

הדלסטון הושאל מספר חודשים מעונת 2005–2006 לקבוצת וולבס, בה כבש את שער הליגה הראשון שלו בקריירה, באופן אירוני זה היה במשחק חוץ בדרבי. לאחר שחזר לטוטנהאם, הוא ערך את הופעת הבכורה שלו ב-31 בינואר 2006, בהפסד החוץ של קבוצתו 0–1 לפולהאם. הוא פתח לראשונה בהרכב טוטנהאם, ב-14 בספטמבר 2006, במשחק חוץ נגד סלביה פראג במסגרת גביע אופ"א, בו ניצחה טוטנהאם 0–1. ב-8 בנובמבר 2006 כבש את שערו הראשון בקבוצה נגד פורט וייל במסגרת השלב הרביעי של גביע הליגה שבו כבש צמד, כששערו השני העלה את טוטנהאם לשלב רבע גמר הגביע. ב-17 בדצמבר 2006 כבש את שער הבכורה שלו בליגה בטוטנהאם נגד מנצ'סטר סיטי.

הוא רכש לעצמו מעמד של אחד הכדורגלנים הקשרים הצעירים המבטיחים ביותר בפרמייר ליג במהלך עונת 2006–2007, ואפילו מאמנו בקבוצה, מרטין יול, השווה אותו לאגדת הכדורגל הגרמני פרנץ בקנבאואר.

ב-25 בדצמבר 2006 חתם הדלסטון על חוזה חדש בטוטנהאם לארבע שנים, עד שנת 2011. ב-30 ביוני 2008 חתם על הארכת חוזה משודרגת בטוטנהאם, הפעם לחמש שנים עד שנת 2013. באוגוסט 2013 עבר להאל סיטי. ב-15 ביולי 2017 חזר לאחר 12 שנה לקבוצת נעוריו דרבי קאונטי וחתם לשנתיים.

ב-17 באוגוסט 2021 חתם לעונה אחת בהאל סיטי.

קריירה בינלאומית
----------------

הדלסטון הוא שחקן הרכב קבוע בנבחרת אנגליה עד גיל 21. שיחק פעמיים במהלך אליפות אירופה לנבחרות צעירות ב-2007, עד שקיבל כרטיס אדום שמנע ממנו לשחק בשלבי חצי הגמר וגמר הטורניר.

מאמן נבחרת אנגליה פאביו קאפלו זימן את הדלסטון לסגל הנבחרת הבכירה לקראת משחקי הידידות נגד ארצות הברית וטרינידד וטובגו, אך בשני המשחקים הוא לא שותף ונותר על ספסל המחליפים.

תארים
-----

טוטנהאם הוסטפר
* גביע הפוטבול ליג: 2007/2008

קישורים חיצוניים
----------------

ויקישיתוף מדיה וקבצים בנושא **טום הדלסטון** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* Player Profile at Tottenham
תמונה מתוך התשדיר
**זמן התפוח** הוא שמם של סדרת תשדירי שירות מונפשים קצרים וקומיים מטעם מועצת הפירות, ששודרו בטלוויזיה הישראלית החל מאוקטובר 1989, מאת הקומיקסאי ותסריטאי סרטי האנימציה הישראלי נעם נדב.

הסדרה היוותה חלק ממגוון תשדירים ששודרו באותה העת תחת הסלוגן "קח פרי ותהיה לי בריא", אשר מטרתן הייתה ניסיון לשיפור תזונתם של ילדים על ידי הוספת פירות שונים.

הפרקים תיארו את מעללי צוות "כוח תפוח", ההופכים לגיבורי-על על ידי שתיית משקאות או אכילת מאכלים העשויים מתפוחי עץ (בדומה לאסטריקס או פופאי המלח). סמלם של צוות תפוח הוא תפוח עץ, והוא מופיע על בטנם. כל חבר בצוות תפוח נושא על גבו תרמיל המכיל אספקת תפוחים. בפרסומות, בכל פעם כאשר הם נקלעים לצרה ונזקקים באופן מיידי לכוחות-על, הם מכריזים "זה זמן התפוח", ובעקבות כך הם מואכלים באופן אוטומטי בתפוחי-עץ אשר נורים מתוך התרמיל דרך צינורות אל פיותיהם. לאחר האכילה הם מקבלים כוחות על-אנושיים אשר מאפשרים להם להביס את אויביהם המושבעים - חיפושיות ענק דמויות אנוש המכונות "הקרפושים" - ההופכים חסרי-אונים מול עוצמתם.

בסוף כל פרק פרסומת הייתה מוצגת המטרה של הפרקים השונים, כשנאמר:

> 
> "ואתם, ילדים, איכלו תפוחים, להתראות בזמן התפוח הבא".
> 
> 
> 
> 

בפתיח, שמופיע לפני כל סרטון בסדרה, נעשה שימוש ראשוני באנימציית תלת-מימד בצורת כדור הארץ/תפוח, עם קריינות מפי השחקן יהויכין פרידלנדר עם השם "זה זמן התפוח".

קישורים חיצוניים
----------------

* מיכל הולצמן, זמן התפוח, מעריב, 12 בספטמבר 1989

הערות שוליים
------------

1. ↑  תפוח חינני, מעריב, 7 בנובמבר 1989
סקייט אצבעות
טריק עם סקייט אצבעות
טריק עם סקייט אצבעות
טריק עם סקייט אצבעות
סקייט אצבעות
**סקייט אצבעות** (באנגלית **Fingerskate**, או **Fingerboard**) הוא סקייטבורד קטן ממדים שמותאם להפעלה באמצעות אצבעות הידיים. הצורה והחלקים שלו נראים כמו סקייטבורד רגיל אבל האורך שלו הוא רק 96 מילימטר או 3-3/4 אינץ'.

מבנה וחלקים
-----------

החלקים המרכיבים את סקייט האצבעות הם לוח עליו מודבק מעין נייר זכוכית מחוספס הנקרא גריפ, צירים, ברגים ראשיים וגלגלים (סיליקון). סקייט אצבעות מייצג בדרך כלל בנאמנות סקייט רגיל, כולל כל החלקים שלו והציורים בתחתית הלוח. הציורים הם אותם ציורים וסמלים כמו בסקייטבורד של חברות ידועות כולל דגמים על שם סקייטרים מקצועיים. הלוחות עשויים מעץ או מפלסטיק.

טריקים
------

עם סקייט אצבעות אפשר לעשות את כל הטריקים (התרגילים) הידועים של הסקייטבורד. אפשר לבנות ולהרכיב רמפות ורילים מתאימים ולעשות איתם תרגילים. אפשר לקנות רמפות מוכנות לסקייט אצבעות במבחר חנויות של ציוד סקייטבורד.

היסטוריה
--------

סקייטי אצבעות החלו להופיע בשנת 1986 כמחזיקי מפתחות ולא ניתן היה לבצע איתם תרגילי סקייטבורד. בשנות ה-90, החלה חברת Tech Deck לייצר ולמכור סקייט אצבעות שניתן לבצע בו טריקים של סקייטבורדינג. חברת Tech Deck הקימה קהילות ברשת האינטרנט כדי שבעלי העניין יוכלו להתכתב ביניהם ובדרך זו לפתח את התחביב שלהם. לאחר ההצלחה של חברת Tech Deck החלו חברות נוספות להיכנס לתחום ולייצר סקייטי אצבעות וגם חלקים עצמאיים כמו לוחות, גלגלים וצירים, ביניהם Berlin Wood (השייכת ליצרן Blackriver-Ramps) ו-Pro Wood. בקניית חלקים אפשר, כמו בסקייטבורד רגיל, להרכיב סקייט אצבעות המורכב מחלקים של מספר יצרנים.

ראו גם
------

* סקייטבורדינג

קישורים חיצוניים
----------------

ויקישיתוף מדיה וקבצים בנושא **סקייט אצבעות** בוויקישיתוף
* טריקים וטיפים לסקייט אצבעות
* קבוצת דיון ביאהוו בנושא סקייט אצבעות
* אתר רמפות לסקייט אצבעות
* האתר של חברת סקייט האצבעות טאצ'-דק
* ההיסטוריה של טק-דק לסקייט האצבעות
* לוחות סקייט אצבעות של חברת ברלין ווד
דיוקן ג'ובאנה אלביצי-טורנאבוני. מאת דומניקו גירלנדיו
**ג'ובאנה דלי אלביצי** (באיטלקית: **Giovanna degli Albizzi**; ‏18 בדצמבר 1468, פירנצה - 7 באוקטובר 1488, פירנצה) הייתה אצילה איטלקייה מבית אלביצי. מפורסמת בעיקר בשל הדיוקנים שלה שצוירו בידי דומניקו גירלנדיו וסנדרו בוטיצ'לי.

ביוגרפיה
--------

ג'ובאנה נולדה בפירנצה ב-18 בדצמבר 1468. היא הייתה הבת השמינית של מסו דלי אלביצי ואשתו קטרינה סודריני. היא הייתה נצר למשפחת אלביצי, משפחה רבת עוצמה בפירנצה, שהייתה יריבה וותיקה של בית מדיצ'י. 

ב-15 ביוני 1486 היא נישאה ללורנצו טורנאבוני, נצר לבית טורנאבוני. היא נקראה מאז **ג'ובאנה אלביצי טורנובאני**. בני טורנובאני היו מקורבים מאוד לבני מדיצ'י, והנישואים מסמלים התקרבות, גם עם עקיפה, לסיום הסכסוך בין שתי המשפחות. אביו של בעלה, ג'ובאני טורנאבוני, היה מקורב מאוד ללורנצו דה מדיצ'י ("המפואר"), ושימש בין היתר כגיזבר של האפיפיור. הוא הוגדר בידי רבים כאיש החזק ביותר בפירנצה אחרי לורנצו דה מדיצ'י עצמו. לכבוד החתונה, עיטר הצייר סנדרו בוטיצ'לי את אכסדרת הווילה של משפחת טורנובאני בפרסקו עם סצנות אלגוריות, שבאחד מהן אף מככבת ג'ובאנה - "ונוס ושלוש הגרציות מגישות מתנות לנערה צעירה".

ג'ובאנה גם ממוקמת במיקום בולט בציורי הקיר שבקפלת טרונאבוני, בשני ציורים "Nascita della Vergine" ו-"Visitazione". בשני ציורי הקיר היא מופיעה עם אותה שמלה - שמלה מפוארת עם קישוטי זהב, אך עם שרוולים שונים. גם דומניקו גירלנדיו הקדיש לה כמה פורטרטים. המפורסם שבהם (בתמונה משמאל) נמצא במוזיאון תיסן בורנמיסה שבמדריד (ייתכן שציור זה צויר לאחר מותה של ג'ובאנה). ציור נוסף (למטה משמאל) מוצג במוזיאון פוג'י טוקיו ביפן. אופיינית (אך לא בלעדית), היא התספורת שלה עם שער בלונדיני אסוף ותלתלים שממסגרים את הפנים.

ב-11 באוקטובר 1487 בגיל תשע עשרה היא ילדה את בנם הראשון, ג'ובאניו. שנה לאחר מכן היא הרתה שוב, ומתה ב-7 באוקטובר 1488 במהלך הלידה. היא נקברה בסנטה מריה נובלה.

לקריאה נוספת
------------

* Emma Micheletti, **Domenico Ghirlandaio**, in *Pittori del Rinascimento*, Scala, Firenze 2004. מסת"ב 88-8117-099-X

קישורים חיצוניים
----------------

ויקישיתוף מדיה וקבצים בנושא **ג'ובאנה דלי אלביצי** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007381903405171
* BnF: cb16539952c (data)
* GND: 133680525
* ISNI: 0000 0000 7329 9665
* LCCN: n2009080914
* NTA: 321089138
* SUDOC: 152490744
* VIAF: 15967301
* WorldCat: lccn-n2009080914

 |
פאולו דל פוצו טוסקנלי
**פאולו דל פוצו טוסקנלי** (באיטלקית: **Paolo dal Pozzo Toscanelli**‏; 1397, פירנצה – 10 במאי 1482), איש אשכולות מפורסם מתקופת הקדם-רנסאנס.

תולדות חייו
-----------

כאחד ממבשרי הרנסאנס החשובים, טוסקנלי היה בעל ידיעות מרובות בשטחי מדע רבים: מתמטיקה, רפואה, גאוגרפיה ואסטרונומיה. הוא נולד בפירנצה ועשה את לימודיו באוניברסיטת פדובה. שמו הלך לפניו כבעל גישה מדעית מקורית שנאחזה בתצפיות מדויקות. הוא סיים את לימודי הדוקטורט ברפואה בשנת 1424. חיבוריו החשובים באסטרונומיה - שאינם מושפעים רק מן התפישה התלמאית - לא נמצאו וככל הנראה אבדו לעד. 

טוסקנלי תכנן את הגנומון (המחוג הניצב של שעון שמש) המפורסם שעומד עד היום בסנטה מריה דל פיורה, הקתדרלה של פירנצה. הגנומון מודד את היפוך הקיץ עד כדי מחצית השנייה, ובמהלך השנים שימש לבדיקת ותיעוד מסלול השמש.

אמריגו וספוצ'י היה בין תלמידיו.

טוסקנלי התפרסם בתצפיות וחישובים מדויקים של כוכבי שביט. בשנת 1456 הוא תיעד כוכב שביט שלימים - בעת חזרתו בשנת 1768 - התפרסם כשביט היילי. 

בשנת 1474 חיבר טוסקנלי איגרת לידיד, כומר פורטוגלי בשם מרטינז, ובה הוכחה (מוטעית) שכדור הארץ קטן בשליש משיודעים כיום, ולכן הדרך הקצרה ביותר למזרח הרחוק היא דווקא מערבה מחצי האי האיברי ולא בנתיב הסובב את אפריקה. האיגרת הגיעה לאפונסו החמישי, מלך פורטוגל, וממנו לקולומבוס. כך שלמעשה הודות לחישוב המוטעה של טוסקנלי, קולומבוס "גילה" את אמריקה.

מפת אזור האוקיינוס האטלנטי לפי טוסקנלי על רקע מפה מעודכנת
טוסקנלי מת בפירנצה, העיר שבה בילה את רוב ימיו, ב-10 במאי 1482, בגיל מבוגר מאוד יחסית לתקופתו.

מפת טוסקנלי
-----------

מפת טוסקנלי כוללת את אסיה, אירופה ואפריקה, את האוקיינוס האטלנטי ואת האוקיינוס ההודי. המפה שגודלה 82X41 ס"מ, נתגלתה מחדש בשנת 1941 ושמורה בימינו בספרייה הלאומית של פירנצה. לפי חישובי טוסקנלי היה היקף כדור הארץ לאורך קו המשווה רק 33 אלף ק"מ (למעשה 42 אלף ק"מ), מהם 23 אלף ק"מ יבשה (למעשה 14 אלף ק"מ) והיתר ים. כלומר, טוסקנלי סבר שהמים מכסים רק כשליש מכדור הארץ (למעשה 70 אחוזים). 

העתק של האיגרת ובה הוכחתו של טוסקנלי הגיעה לידיו של כריסטופר קולומבוס בשנת 1481 והוא נטל אותה עמו במסעותיו הימיים, בדרכו מערבה בדרך הים כדי לגלות דרך חדשה לאסיה, שהובילה אותו לגילוי אמריקה בשליחות ספרד. גם פרדיננד מגלן נטל עמו את המפה שצייר טוסקנלי בשכנעו את חצר מלך פורטוגל שהמסע סביב כדור הארץ אפשרי בשל היקפו "הקצר". ייתכן שגילוי אמריקה והקפת כדור הארץ היו מתעכבים בכמה דורות אילו ידעו מלכי ספרד ופורטוגל את היקפו האמיתי של כוכב הלכת.

קישורים חיצוניים
----------------

ויקישיתוף מדיה וקבצים בנושא **פאולו דל פוצו טוסקנלי** בוויקישיתוף

* פאולו דל פוצו טוסקנלי, באתר פרויקט הגנאלוגיה במתמטיקה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300902605171
* BIBSYS: 6041111
* BNE: XX1480776
* BnF: cb12455406j (data)
* CiNii: DA10430629
* GND: 119163586
* ICCU: UFIV069045
* ISNI: 0000 0000 8360 5259
* LCCN: nr93019187
* MusicBrainz: cbe9d751-a9b5-4361-a574-c1751936133d
* MGP: 131699
* NKC: ola2002161388
* NLA: 35553572
* NTA: 203658450
* SUDOC: 067032729
* Trove: 993829
* ULAN: 500327105
* VcBA: 495/24752
* VIAF: 9189149198313874940005
* WorldCat: lccn-nr93019187

 |
פירוש נוסף ערך זה עוסק בקדוש נוצרי. אם התכוונתם לשליט גאלו רומי בסואסון, ראו אגידיוס (גאליה).

**אגידיוס הקדוש** (640 - 1 בספטמבר 720) הוא קדוש נוצרי. שמו בלטינית הוא Ægidius, אך בצרפתית הוא נקרא ז'יל (Gilles) ובאנגלית ג'יילס (Giles). אגידיוס הוא אחד מארבעה-עשר הקדושים המסייעים. 

אגידיוס הקדוש היה נזיר מתבודד ואב מנזר שנולד באתונה וחי בפרובאנס ובספטימניה. על פי חלק מתולדות הקדושים הוא היה בנם של המלך תאודור והמלכה פלגיה מאתונה, אך קרוב לוודאי שמדובר במעשייה שהופצה בעיקר במקראת הזהב. ב-683 עזב את יוון לכיוון צרפת להתיישב בדיוקסיה של נים. הוא התבודד ליד פתח הרון וליד הגארדון בספטימניה, דרום צרפת של ימינו. על פי אחת האגדות, הניקה אותו איילה בחלבה. הוא נפגע מחץ של מלך הגותים ומבה, כשהלה ניסה לצוד אותה. כפיצוי נתן המלך לנזיר מקום לבנות מנזר.

חלקת הקבר שלו במנזר שאגידיוס הקים, בסן ז'יל די גאר, הפכה למוקד לעלייה לרגל בדרך בין ארל לסנטיאגו דה קומפוסטלה, בדרך סנטיאגו.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אגידיוס** |

| ארבעה-עשר הקדושים המסייעים |
| --- |
| 

|  |
| --- |
| אגאתיוס הקדוש • אגידיוס • אוסטתיוס הקדוש • ארסמוס הקדוש מאנטיוכיה • בלזיוס הקדוש • ברברה הקדושה • גאורגיוס הקדוש • דיוניסיוס הקדוש • ויטוס הקדוש • כריסטופורוס הקדוש • מרגרטה הבתולה • סיריאקוס הקדוש • פנטלאון הקדוש • קתרינה מאלכסנדריה |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257580305171
* GND: 118500783
* ISNI: 0000 0000 1018 9231
* LCCN: n84115167
* NKC: xx0134379
* VIAF: 50016263
* WorldCat: viaf-50016263

 |
**פרוסאלירוס** הוא סוג צפרדע נכחדת שהמאובנים שלה נמצאו באריזונה בשנת 1981 על ידי פאריש ג'נקינס, פרופסור המתמחה בפליאונטולוגיה באוניברסיטת הרווארד. גודלו מוערך בכ-5 סנטימטרים ולא היו לו זנב.

שלדו של הפרוסאלירוס מציג מאפיינים פרימיטיביים יחסית, אף שמרבית המאפיינים הסלמנדריים של אבותיו חסרים. ניכר כי שלדו הותאם לספוג את זעזוען של קפיצות רבות בעזרת הרגליים האחוריות. עצמות הירכיים, הרגליים האחוריות והעקב מוארכות, בדומה לצפרדעים בנות-ימינו. נכון ל-2009, זהו המאובן המוקדם ביותר שמציג תכונות אלו.

על-פי המחקר, הפרוסאלירוס חיה ביורה התחתון לפני כ-190 מיליוני שנים, הרבה לפני הצפרדעים המודרניות הראשונות. נכון ל-2009, רק שלושה פרטי מאובנים של הפרוסאלירוס נמצאו.

מקור שמו במילה הלטינית prosalire, שפירושה: "לנתר קדימה". בסוג תואר מין אחד - *Prosalirus bitis*. פירוש המילה bitis, משפת הנאוואחו: "גבוה".

קישורים חיצוניים
----------------

ויקישיתוף מדיה וקבצים בנושא **פרוסאלירוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

הערות שוליים
------------

1. 1 2  Douglas Palmer; et al. (2009). Prehistoric Life: The Definitive Visual History of Life on Earth (first American ed.). New York City: DK Publishing. p. 247. מסת"ב 9780756655730.
**ג'מאל סג'אתי** (בערבית: **جمال سجاتي**; נולד ב-3 במאי 1999) הוא אתלט אלג'יראי, סגן אלוף העולם (יוג'ין 2022) בריצת 800 מטר.

ביוגרפיה
--------

סג'אתי נולד בתיארת שבאלג'יריה.

### 2021

בשנת 2021 הגיע סג'אתי לטוקיו שביפן על-מנת להשתתף בריצת 800 מטר באולימפיאדת טוקיו, אך עם הגעתו נמצא חיובי לנגיף קורונה, נכנס לבידוד ופספס את התחרות.

### 2022

במשחקי הים התיכון שנערכו באוראן שבאלג'יריה בשנת 2022 זכה סג'אתי במדליית זהב בריצת 800 מטר, בתוצאה של 1:44.52 דקות.

#### סגן אלוף העולם

באליפות העולם שנערכה ביוג'ין, אורגון ארצות הברית בשנת 2022 זכה סג'אתי במדליית כסף בריצת 800 מטר בתוצאה של 1:44.14, אחרי עמנואל קוריר מקניה (1:43.71 דקות) ולפני מרקו ארופ מקנדה (1:44.28 דקות).

שיאים אישיים
------------

### אצטדיון

* ריצת 600 מטר: 1:15.03 דקות (2022)
* ריצת 800 מטר: 1:43.69 דקות (2022)

### אולם

* ריצת 800 מטר: 1:46.28 דקות (2022)

קישורים חיצוניים
----------------

* ג'מאל סג'אתי, באתר olympedia.org
* ג'מאל סג'אתי, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14976579

 |
דגימת *Augenerilepidonotus dictyolepis* ממוזיאוני ויקטוריה המציגה את הפרוסטומיום עם מבנים בולטים המסומנים
**פרוסטומיום** (מיוונית עתיקה: "לפני הפה"; ברבים: **prostomia**; נקרא לפעמים גם "**אקרון**") הוא מקטע הגוף הראשון בגוף של תולעים טבעתיות בקצה הקדמי. הוא נמצא לפני הפה ולא כולל אותו. הוא בדרך כלל סיומת קטנה דמוית מדף או שפתיים מעל הצד הגבי של הפה. הפרוסטומיום יחד עם הפריסטומיום, הכולל את הפה והלוע, מרכיבים את ראש התולעת.

 סריקה במיקרוסקופ אלקטרוני של סורק לילה אירופאי שזה עתה בקע (Eisenia hortensis) המראה את הפרוסטומיום

תיאור
-----

הפרוסטומיום הוא חלק מהראש ובו לפחות חלק מהמוח. לעיתים קרובות הוא נושא מבנים תחושתיים כמו העינית, המחושים ואברי המישוש. הוא עשוי לתפקד לשם חפיפה כשהתולעת אוכלת. הפרוסטומיום נושא תווים טקסונומיים רבים וצורתו והרכבו חשובים לקביעת הסיסטמטיקה של התולעת.

בנוסף לעיניים, למחושים ולמישוש, הפרוסטומיום יכול להכיל משושים (cirri). לחלק מהפרוסטומיה של רב-זיפיות יש הרחבה אחורית או רכס עם תפקוד חושי, הנקרא קרונקל (caruncle). איבר חישה נוסף, האיבר הגוני (nuchal organ) או וריאציה בשם כותפת עורפית (nuchal epaulette), הוא גומה כימו-חושית, ריסית או חריץ בקצה האחורי של הפרוסטומיום.

נספחים
------

יכולים להיות שלושה מחושים: זוג מחושי רוחב ומחוש חציוני אחד. לרוב מדובר במבנים פשוטים ומתחדדים, אך הם עשויים גם להיות מפורקים או מעוטרים. יש עיצובים שונים של המחושים הרוחביים והחציוניים. המחוש הצדדי מוכנס לעיתים לרוחב המחושים החציוניים או להפך. המחושים עשויים להיות באותו מישור. בחלק מהטקסונים אין מחושים צדדיים ויש רק מחוש תיכון בודד.

המשושות הן מבנים זוגיים ומועצבים הנוטים להיות ממוקמים בגחון ולרוחב. לעיתים קרובות הם קשורים לפה ועשויים להיות להם תפקידי האכלה או מישוש.

משוש טנטקולרי יכול להיות כל משוש מוארך הפונה קדימה ולעיתים ניתן למצוא אותו על הפרוסטומיום.

ראו גם
------

* פריסטומיום

קישורים חיצוניים
----------------

ויקישיתוף מדיה וקבצים בנושא **פרוסטומיום** בוויקישיתוף

הערות שוליים
------------

1. 1 2  Rouse, Greg; Pleijel, Frederick (2001). *Polychaetes*. Oxford: Oxford University Press. ISBN 0198506082.
2. 1 2  Blake, J. A.; Hilbig, B.; Scott, P. H. (1997). *Taxonomic atlas of the benthic fauna of the Santa Maria Basin and Western Santa Barbara Channel. Volume 4 - The Annelida part 1*. Santa Barbara: Santa Barbara Museum of Natural History. ISBN 9780936494258.
**עבדיסאלם עאטו** (באנגלית: **Abdisalam Aato**; בערבית: **عبد السلام عاتو**) (נולד ב-1970) הוא במאי, מפיק, יזם ויועץ תקשורת סומאלי-אמריקאי והמייסד של חברת ההפקות Olol Films העומדת בחוד החנית של תנועת ה-Somaliwood בתעשיית הסרטים הסומלית.

ביוגרפיה
--------

עאטו נולד בשנות ה-70 במוגדישו, בירת סומליה. עקב פרוץ מלחמת האזרחים בתחילת שנות ה-90, הוא היגר לקניה, שם התגורר במשך שלוש שנים. ב-1996, עאטו נסע לארצות הברית להתגורר עם אחיו. תחילה התגורר ב-ג'ורג'יה עם כל משפחתו, טרם מותו של אביו. במהלך תקופה זו עאטו החל ללמוד לימודי תקשורת במכללה המקומית. ב-2001 הוא עבר להתגורר בקולומבוס, אוהיו, שם הוא חי עד לימים אלו.

קריירה
------

בג'ורג'יה, החל עאטו את הקריירה המקצועית שלו כשדרן רדיו, וקריין בתחנת הרדיו הקהילתית בעיר. בתקופה זו נהג לכתוב תסריטים מדי יום, עד שהגיע לרמה של כתיבת תסריטים עלילתיים באורך-מלא. מאוחר יותר הקים את חברת ההפקות Olol Films, העומדת בחוד החנית של תנועת ה-Somaliwood. ב-2003, הוא כתב וביים את סרטו הסומלי הראשון *Rajo* ("תקווה"), שהיה באורך מלא. הסרט הופק בהפקת ענק, עם מסוק, רכבי יוקרה אותם הוא שכר לצורך כך. החל משנת 2007, עאטו הפיק, כתב, וביים תשעה סרטים עלילתיים וסרטים תיעודיים ב'אולפני קליבלנד אבניו' והפיק עוד שני סרטים. הוא עובד בשיתוף פעולה הדוק עם אשתו על כל סרט והיא נרתמה לתת לו ייעוץ בכל הפרויקטים בתקופה זו. בנוסף, עאטו השיק בתקופה זו את Bartamaha, אתר מולטימדיה סומלי שעסק במוזיקה, סרטים קצרים, חדשות ותרבות. כמו כן, הוא הנחה תוכנית טלוויזיה שבועית ותוכנית נוספת באינטרנט שנקראה *Wargelin Show* אשר מתמקדת בפוליטיקה ובחברה הסומלית. משנת 2013, עאטו משמש גם כיועץ תקשורת בכיר של הממשלה הפדרלית של סומליה.

פילמוגרפיה
----------

* *(Rajo* (2003
* *(Xaaskayga Araweelo* (2006
* *(Ambad* (2011

הערות שוליים
------------

1. ↑  Mbatiah, Suleiman (4 באפריל 2011). "On a Mission to Market Somaliwood". *On Islam*. `{{cite news}}`:  (עזרה)
2. ↑  "Somaliwood: Columbus Has Become A Haven for Somali Filmmaking". The Other Paper. 19 באפריל 2007. `{{cite news}}`:  (עזרה)
3. ↑  "Wargelin Show". Bartamaha.
4. ↑  "Abdisalam Aato".

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"עבדיסאלם עאטו"**.
|  |
| --- |
| 
בערך זהנעשה שימושבסימנים מוסכמיםמתחום המתמטיקה.להבהרת הסימניםראו סימון מתמטי. |

בתורת ההסתברות ובפרט בתהליכים מקריים, **משפט הרציפות של קולמוגורוב** הוא משפט המבטיח שתהליך מקרי שהמומנטים שלו מקיימים תנאי מסוים, ניתן להתייחס אליו כאל תהליך מקרי רציף, במובן זה שהוא שווה לתהליך רציף בהסתברות 1.

נוסח פורמלי
-----------

יהי {\displaystyle \left(S,d\right)} מרחב מטרי. יהי {\displaystyle X\_{t}:\Omega \to S} תהליך מקרי המוגדר עבור {\displaystyle t\in \left[0,\infty \right)}.

נניח כי לכל {\displaystyle T>0} קיימים קבועים ממשיים וחיוביים {\displaystyle \alpha ,\beta ,K}, כך שמתקיים לכל {\displaystyle 0\leq s,t\leq T},
{\displaystyle \mathbf {E} \left[d\left(X\_{t},X\_{s}\right)^{\alpha }\right]\leq K\cdot \left|t-s\right|^{1+\beta }}

אזי קיימת "גרסה" של {\displaystyle \left\{X\_{t}\right\}\_{t\in \left[0,\infty \right)}} שהיא תהליך רציף. כלומר, קיים תהליך מקרי {\displaystyle \left\{Y\_{t}\right\}\_{t\in \left[0,\infty \right)}} שהוא רציף במשתנה t, כך שמתקיים כי {\displaystyle \mathbb {P} \left(X\_{t}=Y\_{t}\right)=1} לכל {\displaystyle t\geq 0}.

יתרה מזו, המסילות {\displaystyle Y\_{t}} מקיימות את תנאי הלדר לכל קבוע {\displaystyle 0<\gamma <{\frac {\alpha }{\beta }}}.

שימושים
-------

משפט זה משמש באחת הבניות של תנועה בראונית, יחד עם משפט ההרחבה של קולמוגורוב. משפט ההרחבה מאפשר בנייה של תהליך מקרי המקבל ערכים במרחב האוקלידי {\mathbb {R}}^{n} שהתפלגותו היא כשל תנועה בראונית, ומשפט הרציפות מבטיח כי מתוך התהליך המתקבל ממשפט ההרחבה ניתן לקבל תהליך שהוא אכן רציף.

קישורים חיצוניים
----------------

* Fabrice Baudoin, Lecture 6. The Kolmogorov continuity theorem
יד הקלפים שהוחזקה לכאורה על ידי ביל היקוק הפראי בזמן מותו: אסים שחורים ושמיניות
**יד המת** (באנגלית: **Dead man's hand**) היא יד פוקר מסוימת, שהיא זוג של אסים שחורים וזוג שמיניות שחורות, אף על פי שהגדרות היד השתנו לאורך השנים.

נאמר על יד כזו כי הוחזקה על ידי ביל היקוק הפראי כאשר הוא נרצח. אין מקור עכשווי המתעד את הקלפים המדויקים של היד, אבל ספרו של פרנק וילשטך משנת 1926, *Wild Bill Hickok* הוביל לתפיסה המודרנית של "יד המת" כזוג של אסים שחורים ושמיניות שחורות. במקרה של היקוק היו אלה משולבים עם קלף נוסף לא ידוע.

פרטים ראשונים
-------------

הביטוי "יד המת" ככל הנראה הופיע בסוף המאה ה-19 ותחילת המאה ה-20, אם כי אף אחד לא קישר אותו להיקוק עד 1920.

ההתייחסות המוקדמת ביותר לכך הייתה ב-1886, שם תוארה יד המת כ"פול האוס המורכב משלושה נסיכים וזוג עשרות".

ב-1903 ב"אנציקלופדיה של אמונות טפלות, פולקלור ומדעי הנסתר" (Encyclopaedia of Superstitions, Folklore, and the Occult Sciences), נסיכים ושביעיות נקראו "יד המת".

ב-1907 התייחס אדמונד הויל (אנ') אל היד כאל נסיכים ושמיניות.

ידו של היקוק
------------

מה שנחשב כיום לשילוב הקלפים "יד המת", קיבל את המוניטין שלו מן האגדה שזו חמישיית הקלפים שהייתה בידו של ג'יימס באטלר היקוק (הידוע יותר בשם "ביל היקוק הפראי") כאשר נורה בחלק האחורי של ראשו על ידי ג'ק מק'קאל ב-2 באוגוסט 1876, בסלון של נוטל & מאן בדאדווד, בטריטוריית דקוטה (אנ'). לפי הדיווחים, היד של היקוק הורכבה מזוג של אסים שחורים ושמיניות שחורות וקלף נוסף לא ידוע.

על פי ספרו של ההיסטוריון המערבי קרל וו. ברייאן, הקלפים נלקחו מהרצפה על ידי אדם בשם ניל כריסטי, שהעביר אותם לבנו. והבן, בתורו, אמר למר בריאן על הרכב היד. "הנה הזהות המדויקת של הכרטיסים האלה כפי שנמסרה לי על ידי בנו של כריסטי: אס יהלום עם סימן עליו, אס תלתן, שתי שמיניות שחורות, עץ, ותלתן, ומלכה לב עם טיפה קטנה של דמו של היקוק עליה ".

ג'וזף רוזה, ביוגרף וחוקר על היקוק, כתב על ידו של היקוק כך: "הגרסה המקובלת היא שהקלפים היו אס-עץ, אס-תלתן, שתי שמיניות שחורות ומלכה תלתן כKicker". עם זאת, רוזה אמר כי אין מקור מאותו הזמן שמאשר את היד המדויקת. ההתמצקות בלשונם של שחקני קלפים על ידו של המת כשני זוגות, אסים ושמיניות, קרה רק לאחר פרסום ספרו של פרנק וילסטך, *Wild Bill Hickok, ב*-1926*,* 50 שנה לאחר מותו של היקוק.

מורשת
-----

* בסרט "הבלדה על באסטר סקראגס", כשבאסטר מגיע למסבאה הוא מצטרף למשחק של פוקר לאחר ששחקן עזב פתאום, אבל מגלה שהשחקן פינה את המושב לאחר שהוא קיבל את קלפי יד המת.

* בסרט ג'ון וויק 4 כשג'ון נכנס למסיבה של "קילה" אדם שנשלח להרוג, ג'ון פוגש שם את קילה ועוד שני אנשים נוספים שרוצים להרוג את ג'ון, קילה מציע ליישב את הדילמה באמצעות יד פוקר שהמנצח בה יחליט את מי להרוג, ג'ון חושף את היד שלו ראשון ומבין שהוא קיבל את קלפי יד המת.

קישורים חיצוניים
----------------
**איור 1:** השוואה של מספר פונקציות סיגמואיד. באיור כל הפונקציות מנורמלות בצורה כזו שהראשית שלהן ב-(0,0) והטווח שלהם הוא הקטע [1+,1-].
**איור 2:** עקומה לוגיסטית
**איור 3:** פונקציית השגיאה
**פונקציית סיגמואיד** היא פונקציה מתמטית, בעלת עקומה בצורת האות "S" הנקראת גם **עקומת סיגמואיד**.
לעיתים קרובות "פונקציית סיגמואיד" מתייחסת למקרה פרטי של הפונקציה הלוגיסטית, כפי שניתן לראות באיור 2, ומתוארת על ידי הנוסחה הבאה:

{\displaystyle S(x)={\frac {1}{1+e^{-x}}}={\frac {e^{x}}{e^{x}+1}}}.
פונקציות סיגמואיד מוגדרות על המספרים הממשיים, והן עולות מונוטונית.

הגדרה
-----

פונקציית סיגמואיד היא פונקציה ממשית {\displaystyle S:\mathbb {R} \to [a,b]\subsetneq \mathbb {R} }, דיפרנציאבילית חסומה המוגדרת על כל המספרים הממשיים ובעלת נגזרת אי-שלילית בכל נקודה.

דוגמאות
-------

* הפונקציה הלוגיסטית

{\displaystyle f(x)={\frac {1}{1+e^{-x}}}={\frac {e^{x}}{e^{x}+1}}}
* פונקציית tanh

{\displaystyle f(x)=\tanh x={\frac {e^{x}-e^{-x}}{e^{x}+e^{-x}}}}
* פונקציית arctan

{\displaystyle f(x)=\arctan x}
* פונקציית גודרמן

{\displaystyle f(x)=\operatorname {gd} (x)=\int \_{0}^{x}{\frac {1}{\cosh t}}\,dt}
* פונקציית השגיאה

{\displaystyle f(x)=\operatorname {erf} (x)={\frac {2}{\sqrt {\pi }}}\int \_{0}^{x}e^{-t^{2}}\,dt}
* פונקציה לוגיסטית מוכללת

{\displaystyle f(x)=(1+e^{-x})^{-\alpha },\quad \alpha >0}
* פונקציות אלגבריות מסוימות

{\displaystyle f(x)={\frac {x}{\sqrt {1+x^{2}}}}}.

* פונקציית השברון לוג'יט.

שימושים
-------

פונקציות סיגמואיד, ובפרט הפונקציה הלוגיסטית, משמשת ברשתות עצביות מלאכותיות.

קישורים חיצוניים
----------------

ויקישיתוף מדיה וקבצים בנושא **סיגמואיד** בוויקישיתוף
* סיגמואיד, באתר MathWorld (באנגלית)
הכתובת הפיניקית מאביניון
**הכתובת הפיניקית מאביניון** היא כתובת קבורה פיניקית שנמצאה ברובע אוסט (צר') באביניון, צרפת בשנת 1897, על ידי בנאי שחפר תעלה בעומק 2–3 מטרים על גבול נכס. היא פורסמה לראשונה על ידי מאייר למברט (אנ').

בשל דמיון לכתובות קבורה מקרתחדשת, יש המשערים שהכתובת יובאה משם, אך דעה זאת איננה קונצנזוס. הכתובת נמצאת כיום במוזיאון הארכאולוגיה הים־תיכונית (צר') במרסיי.

הכתובת
------

הכתובת ידועה כ־KAI 70.

> 
> קבר זיבקת הכהנ[ת ל]רבת [....]א בת  
> 
> עבדאשמן בן בעליתן בן עבדאשמן אשת  
> 
> בעלחנא מק[ם] אל[ם] עבדמלקרת בן  
> 
> חמלכת בן עבדאשמן אבל לפתח
> 
> 
> 
> 

השם זיבקת מקביל לשמות הזכריים "זיבק" ו"זיבקם" שנמצאו גם הם בכתובות פיניקיות (למשל בכתובת גול). אותה זיבקת הייתה כהנת לאלה ששמה בן חמש האותיות, מהן שרדה רק א' בסוף, התהדר בתואר "רבת" (גבירה). ייתכן שמדובר באלת המקום. "מקם אלם" הוא תואר פולחני נפוץ בכתובות פיניקיות, שמשמעותו איננה ברורה. שתי המילים בסוף מזהירות לא לפתוח את הקבר: "אבל לפתח".

ראו גם
------

* רשימת כתובות כנעניות וארמיות

לקריאה נוספת
------------

* Philippe Berger, Annonce de la découverte d'une inscription phénicienne à Avignon, **Comptes rendus des séances de l'Académie des Inscriptions et Belles-Lettres** 41, 1897, עמ' 672–672 doi: 10.3406/crai.1897.71073
* Michel Armand Clerc, Note sur l'inscription phénicienne d'Avignon, **Comptes rendus des séances de l'Académie des Inscriptions et Belles-Lettres** 42, 1898, עמ' 446–452 doi: 10.3406/crai.1898.71205

קישורים חיצוניים
----------------

* Nouveau parcours archéologique en Méditerranée, MyProvence (בצרפתית)

הערות שוליים
------------

1. ↑   Berger Philippe. Annonce de la découverte d'une inscription phénicienne à Avignon. In: Comptes rendus des séances de l'Académie des Inscriptions et Belles-Lettres, 41e année, N. 6, 1897. p. 672. DOI :
2. 1 2 3 4 5  נחום סלושץ, **אוצר הכתובות הפניקיות**, דביר, 1942, עמ' 150
3. ↑  נחום סלושץ, **אוצר הכתובות הפניקיות**, דביר, 1942, עמ' 151
**למנוס** או **לימנוס** (ביוונית: **Λήμνος**, בטורקית: **Limni**) הוא אי יווני בצפון הים האגאי, המשתרע במרכז מחוז צפון הים האגאי. למנוס, יחד עם האי אגיוס אפסטריוס הממוקם כ-30 ק"מ מדרומו מערבו, הם שתי הרשויות המוניציפליות המרכיבות את היחידה האזורית למנוס, אחת מחמש היחידות האזוריות של המחוז. שטחו של האי הוא 477.58 קמ"ר, והוא האי השמיני בגודלו ביוון. 

חלקו הגדול של לימנוס הררי, אך קיימים בו גם עמקים פוריים. האי מחולק לשני חלקים עיקריים על ידי מפרץ גדול בחלקו הדרומי שלחופו שוכן שדה התעופה של לימנוס. שתי העיירות העיקריות הן מירינה (ביוונית: Μύρινα, בטורקית Mirina) או קאסטרו (ביוונית: Κάστρο - "מצודה") השוכנת לחופו המערבי של האי, ומודרוס (ביוונית: Μούδρος, בטורקית: Mondros) הנמצאת לחופו המזרחי. בשנת 2001 התגוררו בלמנוס 18,104 איש.

מיתולוגיה
---------

ביוון העתיקה נחשב האי למקום קדוש לאל הפייסטוס והעיר הראשית נקראה הפסטייה על שמו. לפי המיתולוגיה היוונית כאשר השליכו אביו זאוס מהאולימפוס נפל הפייסטוס בלמנוס. תטיס טיפלה בו ויחד עם הנימפה קבירו הוא היה לאביהם של הקבירים. לפי הרודוטוס היה השם "למנוס" כינויה של האלה האם קיבלי בקרב התראקים, אשר היו תושביו הראשונים של האי, ופולחנה של האלה רווח במקום לאחר שהובא אליו מאסיה הקטנה. לפי הביבליותקה (פסאודו-אפולודורוס), הביא דיוניסוס את אריאדנה מנקסוס ללמנוס, ולפי פליניוס הזקן שכן באי לבירינת ענק, אך זה לא זוהה.

היסטוריה
--------

האי נכבש בידי דריווש הראשון במאה ה-6 לפנה"ס, אך מילטיאדס הצעיר שליט גליפולי כבש אותו מידיו בשנת 510 לפנה"ס, והאי בא תחת שליטתה של אתונה העתיקה עד שמוקדון השתלטה עליו. הרומאים שוב מסרו את האי לשליטת אתונה בשנת 166 לפנה"ס אך 20 שנה לאחר מכן הוא היה יחד עם יוון כולה לפרובינקיה רומית. כשהאימפריה הרומית נחלקה לשתיים, היה למנוס לחלק מהאימפריה הביזנטית וב-1657 נכבש בידי העות'מאנים. לאחר מלחמת הבלקן הראשונה ב-1912 היה האי לחלק מיוון, ושימש כבסיס לניסיונות הבריטים לכבוש את חצי האי גליפולי ואת מצר הדרדנלים במלחמת העולם הראשונה. ב-30 באוקטובר 1918, נחתמה הפסקת האש של מודרוס (טורקית Mondros Mütarekesi) בנמל מודרוס באי, וזו סיימה את חלקה של האימפריה העות'מאנית במלחמה.

עד לשנת 2011, למנוס השתייכה מנהלית למחוז משנה לסבוס, שכלל מלבד למנוס ואגיוס אפסטריוס, גם את האי לסבוס. בעקבות הרפורמות המנהליות של שנה זאת, החלוקה הישנה למחוזות משנה בוטלה, ומחוז המשנה הישן חולק לשתי יחידות אזוריות נפרדות.

ארמה 3
------

האי למנוס שוחזר במשחק הווידאו ארמה 3 שיצא בשנת 2013. שמו של האי כמו גם אלה של העיירות והיישובים שונו כדי למנוע כל תוכחה פוליטית למפתחים. אלטיס, האי הבדיוני, קטן ב-15% מלמנוס, וכמה אגמים ממזרח לאי חסרים במשחק שנערך בשנת 2035. במשחק זה, אלטיס הפכה למדינה עצמאית שנכבשה על ידי האימפריה הקולוניאלית הבריטית. כולל האיים אלטיס וסטרטיס (למנוס ואגיוס אפסטראטיוס). הכוחות המזוינים של אלטיס (AAF בגרסה המקורית) מתעמתים עם כוחות נאט"ו ועם סיעת ה-CSAT (Canton Protocol Strategic Alliance Treaty), כוחות איראנים בעלי ברית למדינות החתומות על האמנה: מצרים, סוריה או סין, כמו גם מדינות צפון אפריקה. אחרים.

קישורים חיצוניים
----------------

ויקישיתוף מדיה וקבצים בנושא **למנוס** בוויקישיתוף
* אתר האינטרנט הרשמי של למנוס
* מפה אינטראקטיווית של למנוס(הקישור אינו פעיל)
* למנוס, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4099662-1
* NKC: ge606269
* NLG: 7767
* VIAF: 248994706
* WorldCat: viaf-248994706

 |
דגם F11 DKW
 דגם F12 DKW
 דגם F12 DKW
 דגם F12 DKW, קבריולה, שנת 1964, מבט לתוך הרכב
 דגם F12 DKW
 דגם F12 DKW, קבריולה
 **F11 DKW / DKW F12** היא מכונית סופרמיני שיוצרה על ידי חברת **DKW** הגרמנית בין השנים 1963–1965, בדגמי: F11 ו-F12.

חברת המכוניות והאופנועים DKW
----------------------------

דה-קה-וו : DKW) Dampf-Kraft-Wagen) 

חברת DKW נוסדה ב-1916 כחברה לאביזרי קיטור ומכוניות קיטור. ב-1920 הייתה DKW יצרנית האופנועים הגדולה בעולם.

בשנת 1932, אוחדו אאודי, DKW, הורך וונדראר (Wanderer) לחברה אחת - אוטו אוניון AG (Auto Union). סמל החברה - ארבע טבעות שלובות נועד לסמן את איחוד בין ארבע החברות.

יצרנית הרכב הגרמנית פולקסווגן רכשה את החברה בשנת 1964.

בינואר 1963 הושק ה-DKW F12 אשר החליף את דגם הג'וניר דה-לוקס. באוגוסט 1963 הושק דגם ה-F11 DKW שהיה גרסה מופחתת של ה-F12

בשנת 1964 שודרג דגם ה-DKW F12 למנוע 889 סמ"ק המפיק 33 כ"ס.

מפרט טכני ומידות
----------------

* 2 דלתות
* 2 דלתות - קבריולה

### DKW F12

* מנוע קדמי, 3 צילנדרים, 2 פעימות 889 סמ"ק, המפיק 29 כ"ס, יחס דחיסה 1:7
* משנת 1964, מנוע 889 סמ"ק, המפיק 33 כ"ס, יחס דחיסה 1:7.25
* תמסורת ידנית - 4 מהירויות
* בלמי דיסק מלפנים
* אורך הרכב - 3,968 מ"מ
* רוחב - 1,575 מ"מ
* גובה - 1,453 מ"מ
* גובה - 1,375 מ"מ בדגם הקבריולה 1964
* גובה - 1,375 מ"מ בדגם סדאן 1965
* בסיס גלגלים - 2,250 מ"מ
* משקל - 750 ק"ג
* משקל - 940 ק"ג בדגם הקבריולה שנת 1964
* משקל - 970 ק"ג בדגם סדאן, שנת 1965

### DKW F11

* מנוע קדמי, 3 צילינדרים, 2 פעימות, 795 סמ"ק, 25 כ"ס
* יחס דחיסה 1:7.25
* משקל 730 ק"ג
* מידות (אורך - רוחב - גובה - בסיס גלגלים) - תואם דגם DKW F12

ראו גם
------

* F1 DKW
* F4 DKW
* F7 DKW
* F89 DKW
* DKW Schnellaster
* DKW מונזה
* DKW ג'וניור
* F102 DKW
* אאודי

לקריאה נוספת
------------

* דגם קבריולה F12  (5:53 דקות), יו-טיוב
* דגם F12 דה-לוקס  (5:31 דקות), יו-טיוב
* דגם F12  (6:52 דקות), יו-טיוב

קישורים חיצוניים
----------------

ויקישיתוף מדיה וקבצים בנושא **F11 DKW / DKW F12** בוויקישיתוף
למינות גיריות על הקירות הפנימיים של אקוודוקט רומי מפרובאנס-אלפ-קוט ד'אזור עוביין כמילימטר לשנה.
למינות באבן חול
למינות בסטרומטוליט
**למינה** (מלטינית: **Lamina** (מילולית, לוח) ברבים: Laminae) היא בגאולוגיה מאפיין של מבנים בסלעי משקע. המונח מתאר את היחידה הקטנה ביותר - שכבה יחידה בהירה או כהה של למיניט. למיניט הוא משקע המורבד בשכבות דקות, ששמו מתייחס למבנה שהוא יוצר. בתור למינות מוגדרות שכבות בודדות בעובי של פחות מסנטימטר אחד, אך לרוב דקות יותר (עובי של פחות מ-0.1 מילימטרים ועד מילימטר אחד הן תופעות שכיחות), אם כי יש התייחסויות בספרות גם לשכבות בנות כמה סנטימטרים כאל למינות. שכבות מעל גודל של סנטימטר אחד מוגדרות כשכבה. בסלע משקע אחד יכולים להיות גם שכבות וגם למינות. תהליך יצירת הלמינות מכונה **למינציה**.

תיאור
-----

למינות בנויות מהבדלים קטנים בסוג המשקעים המתרחשים ברחבי הסלע. הם נגרמים כתוצאה משינויים מחזוריים בהיצע המשקעים. שינויים אלה יכולים להתרחש בגודל הגרגרים, אחוז החרסית, תכולת מיקרו-מאובנים, תכולת חומר אורגני או תכולת המינרלים ולעיתים קרובות לגרום להבדלים בולטים בצבע בין הגרגירים. בליה יכולה להדגיש את ההבדלים אפילו יותר.

למינות יכולות להופיע כמבנים מקבילים (למינציה מקבילה) או במקבצים שונים היוצרים זווית אלו כלפי אלו (למינציה צולבת). למינות יכולות להופיע בסוגים רבים ושונים של סלע משקע, מאבן חול גסה דרך פצלים, אבני בוץ או סלעי התאדות.

מכיוון שלמינה היא מבנה קטן, היא נהרסת בקלות על ידי ערבול ביוגני (ביוטורבציה - פעילות של בעלי חיים נוברים המתקיימים בבוצה שעל קרקע האוקיינוס) זמן קצר לאחר ההרבדה. למינה שורדת טוב יותר בנסיבות של חוסר בחמצן, או במליחות גבוהה במיוחד המונעים פעילות של בעלי חיים, או באזורים עמוקים במיוחד באוקיינוס שבהם פעילות בעלי החיים דלה, או כששיעור המשקעים היה גבוה והמשקעים נקברו לפני שיכולה הייתה להתרחש ביוטורבציה.

היווצרות
--------

למינציה מתפתחת במשקעים עדינים עם התיישבות חלקיקים דקיקים, שיכולים להתרחש רק במים עומדים או זורמים באטיות - זרימה בנתיבים מקבילים (מסלולים שמרחקם זה מזה נשמר) הקרויה "זרימה למינרית". דוגמאות לסביבות משקע הן ימיות עמוקות (בקרקעית הים) או בתחתית אגמים, או בשטחי בוץ, בהם הגאות והשפל יוצרים הבדלים מחזוריים באספקת המשקעים.

למינציה באבן חול נוצרת לרוב בסביבה חופית שבה אנרגיית הגלים גורמת להפרדה בין גרגירים בגדלים שונים.

למינות שנוצרו באגמים קרחונים הן מקרה מיוחד. הן נקראות ורוות. ורוות מהרביעון משמשות בסטרטיגרפיה ובפלאוקלימטולוגיה לשחזר את שינויי האקלים במהלך מאות אלפי השנים האחרונות.

גלריה
-----

* למינות בתצורת ברזל הפסיםלמינות בתצורת ברזל הפסים
* למינות בטרוורטיןלמינות בטרוורטין
* למינות מחזוריות מחוף ברטאן, הלמינות האדמות מכילות ברזל בערכיות 2 והירוקות בערכיות 3.למינות מחזוריות מחוף ברטאן, הלמינות האדמות מכילות ברזל בערכיות 2 והירוקות בערכיות 3.
* למינות בסינטר (חומר צורני השוקע סביב גייזרים)למינות בסינטר (חומר צורני השוקע סביב גייזרים)

לקריאה נוספת
------------

* Blatt, H.; Tracy, R.J. & Owens, B.E.; 2006: **Petrology, Igneous, Sedimentary, and Metamorphic**, W.H. Freeman & company, New York (3rd ed.), מסת"ב 978-0-7167-3743-8.
* Boggs, S.Jr.; 1987: **Principles of Sedimentology and Stratigraphy**, Merrill Publishing Company, מסת"ב 0-675-20487-9.
* Boggs, S.Jr.; 2009: **Petrology of Sedimentary Rocks**, Cambridge University Press, מסת"ב 978-1-1394-7714-7.

הערות שוליים
------------

1. ↑  John Southard, *Sedimentary Structures*
2. ↑  שלמה שובאל, צפונות כדור הארץ, עמוד 381-382
**The Free Application for Federal Student Aid** (בראשי תיבות: **FAFSA**) הוא טופס שנתי אותו רשאים למלא סטודנטים או סטודנטים לעתיד באוניברסיטאות ובקולג'ים בארצות הברית ולפעמים גם הורי הסטודנטים כדי להירשם כמועמדים ולקבוע את מידת זכאותם לקבלת מלגות או הלוואות כספים פדרליות למימון לימודיהם. כל האוניברסיטאות והקולג'ים מפנים כחלק מתהליך ההרשמה לעזרה כספית ל-FAFSA, אשר מיועד לתושבי ארצות הברית בלבד (אזרחים ותושבי קבע). הרשויות האמריקאיות מלוות כספים לרוב לכל מי שעומד בקריטריונים והסטודנטים לרוב מחויבים להחזיר את ההלוואה במשך תקופה לאחר סיום לימודיהם. 

את טופס ה-FAFSA ממלאים הסטודנטים דרך אתר אינטרנט ייעודי. טופס ה-FAFSA מורכב משאלות מרובות לגבי מצבו הכלכלי של הסטודנט ושל משפחתו של הסטודנט, מידע זה מוכנס לתוך נוסחה הקובעת את מידת יכולתה הכספית של המשפחה לתמוך בתלמיד (נתון זה נקרא EFC). הגורמים הקובעים את ה-EFC כוללים את גודל המשפחה, הכנסתה, מספר חברי המשפחה אשר לומדים בקולג', ורכוש המשפחה. טופס ה-FAFSA לא מכיל שאלות הנוגעות למוצאו, גזעו או דתו של התלמיד.

בעקבות המידע אשר נקלט באתר מונפק דו"ח אשר מכיל מידע מפורט לגבי זכאותו של הסטודנט למענקים פדרליים (דו"ח אשר נקרא SAR), ומועבר לסטודנט. התלמיד צריך לסקור את הדו"ח בקפדנות על מנת לבצע את התיקונים ההכרחיים על מנת להשלים את הדו"ח. גרסה אלקטרונית של הדו"ח (אשר מכונה ISIR) נשלחת לקולג'ים/אוניברסיטאות אותם התלמיד ציין בטופס. ה-ISIR נשלח גם לסוכנויות אשר אחראיות על הענקת המלגות.

קישורים חיצוניים
----------------

ויקישיתוף מדיה וקבצים בנושא **FAFSA** בוויקישיתוף
* 

* אתר האינטרנט הרשמי של FAFSA (ארצות הברית)

* אתר האינטרנט הרשמי של FAFSA (באנגלית)
* FAFSA, ברשת החברתית טוויטר
מצפי כוכבים בפסגה. מימין לשמאל: מתקן הטלסקופ האינפרא אדום של נאס"א, טלסקופי התאומים קק I, קק II וטלסקופ סובארו.
**מאונה קיאה** (בהוואית ואנגלית: **Mauna Kea**,‏ /ˈmounə ˈkɛjə/) הוא הר געש רדום המהווה את אחד מחמשת ההרים המרכיבים את האי הוואי, והגבוה שבהם. בשפה המקומית משמעות שמו היא הר לבן, כיוון שמדי חורף מתכסה ראש ההר בשכבת שלג. פסגת המאונה קיאה נמצאת בגובה 4,207 מטרים מעל גובה פני הים אך בגובה 10,203 מטרים מעל קרקעית האוקיינוס השקט ובכך הוא ההר הגבוה ביותר בעולם לפי מדידה זו.

גאולוגיה
--------

האי הוואי מורכב מחמישה הרי געש, הבולטים שבהם הם מאונה קיאה ומאונה לואה. ההערכה היא כי ההר התפרץ מהאוקיינוס השקט לפני כ 250,000 שנים, ויצר קלדרה. ההתפרצויות הבאות היו אלימות יותר באופיין ויצרו את צורתו הקונית של ההר.

הפסגה
-----

פסגת המאונה קיאה משמשת כמצפה כוכבים כבר מהעת העתיקה של ההתיישבות בהוואי. הפסגה נמצאת מעל כ-40% מאטמוספירת כדור הארץ וכ-90% מלחץ האדים של המים ובכך יוצרת תנאים מצוינים לצפייה בשמי הלילה. בנוסף, הפסגה נמצאת מעל שכבת האינוורסיה ולכן מתאפשרים בה מעל ל-300 לילות בשנה בהם ניתן לצפות בשמיים נקיים. מיקומה על כדור הארץ מאפשר תצפית לשני חלקי השמיים של כדור הארץ, הצפוני והדרומי. מבנה ההר איפשר סלילת דרך ובכך הקל על קביעת המצפים בפסגה. בשל מספר התושבים המועט על האי, זיהום האור הוא קטן, ומשפר את תנאי הצפייה.

בניית מצפי כוכבים בפסגה, כדוגמת מצפה הכוכבים קק, היוותה גורם מחלוקת פוליטי ומשפטי בשנים האחרונות. בשל הגורמים שצוינו לעיל הועדפה הפסגה על ידי מדענים כמשכן למצפי כוכבים וכיום שוכנים בה כתריסר מצפים. מאידך גיסא, ילידים מקומיים ושוחרי איכות הסביבה טוענים כי המשך הבנייה במקום פוגע בו, הן מבחינה סביבתנית והן מבחינה תרבותית: לפי המסורות, פסגת ההר היא מקום משכנה של פוליהו, אלת השלג, מקום תפילה ומצפה כוכבים מסורתי. בנוסף, הפסגה היא ביתו של חרק אנדמי. דליפות של כספית ושפכים זיהמו גם הן את הפסגה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מאונה קיאה** |

* תמונות של ההר
* מרכז המבקרים
* מאונה קיאה, באתר אנציקלופדיה בריטניקה (באנגלית)

הערות שוליים
------------

1. ↑  אתר Global Volcanism Program

האי הוואי והפארק הלאומי הרי הגעש של הוואי

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532068505171
* BnF: cb125097848 (data)
* GND: 4115045-4
* LCCN: sh87002618
* NARA: 10047052
* VIAF: 247677643
* WorldCat: viaf-247677643

 |